Piețele sunt în razboi cu hipermarket-urile. În timp ce piețarii vând marfa din stradă, parcările magazinelor sunt pline ochi.
Fructele și legumele din piață vor îngheța dacă vremea continuă să fie rece. Piețarii sunt optimiști momentan și îi găsești zi de zi la lucru. Parcările de la hipermarket-uri sunt pline.
Pentru unii, mersul la piață e la ordinea zilei. Chiar dacă e frig afară, oamenii nu renunță la acest obicei. Asta pentru că produsele sunt naturale, dar și pentru că se gândesc să îi ajute pe micii producători să supraviețuiască."Îmi place să fac piața și să cumpăr produse sănătoase. Nu e o temperatură care să pună probleme deocamdată.", spune Laura, o clientă. "Încă n-a înghețat, nu sunt înghețate încă și sunt de-ale noastre.", a menționat Viorica. "Sunt naturale și vreau să le dau banii oamenilor ăstora.", spune Liliana. De cealaltă parte, piețarii se tem că vor fi luați prin surprindere și că vor trebui să închidă de pe o zi pe alta."Clienții nu mai vin din cauza celor spuse la televizor. Că trebuie să meargă în supermarket, să nu vină la piață. N-au înghețat deocamdată.", a explicat Carmen, piețar. În România sunt circa 500 de piețe agroalimenare. Doar 27 sunt închise din cauza restricțiilor impuse de Guvern. Și dacă unii aleg să meargă la piață pentru cumpărături, tot supermarketul e la putere.